ഫെലുദാ

ഫെലുദാ (Bengali: ফেলুদা) അഥവാ പ്രദോഷ് ചന്ദ്ര മിത്ര അഥവാ പ്രദോഷ്.സി.മിത്തർ.വിഖ്യാത ബംഗാളി ചലച്ചിത്ര സംവിധായകനും സാഹിത്യകാരനുമായ സത്യജിത് റേ തന്റെ ചില നോവലുകൾക്കും ചെറുകഥകൾക്കുമായി സൃഷ്ടിച്ച കുറ്റാന്വേഷകനായ (private investigator) കഥാപാത്രം.കൊൽക്കൊത്തയിലെ ബാലിഗഞ്ജിലെ രജനി സെൻ റോഡിലുള്ള 21 ആം നമ്പർ വീട്ടിലാണ് ഫെലുദാ താമസിക്കുന്നത്.1965 ൽ സത്യജിത് റേയുടേയും സുഭാഷ് മുഖോപാധ്യയുടേയും നേതൃത്വത്തിൽ പ്രസിദ്ധീകരിച്ചിരുന്ന സന്ദേശ് എന്ന കുട്ടികൾക്കുള്ള മാഗസിനിലാണ് ഫെലുദാ ആദ്യമായി പ്രത്യക്ഷപ്പെടുന്നത്.ഡാർജിലിംഗിലെ സാഹസം (Danger in Darjeeling) എന്നതായിരുന്നു ആ ചെറുകഥ.എല്ലാ കഥകളിലും ഫെലുദായുടെ കൂടെ അദ്ദേഹത്തിന്റെ കസിനായ തപേഷിനേയും കാണം.തപേഷാണ് കഥകളിലെ ആഖ്യാതാവ്.ആറാമത്തെ കഥയായ സൊനാർ കെല്ല(The Golden Fortress)യിൽ റേ, ജടായു എന്ന രസികൻ കഥാപാത്രത്തെ അവതരിപ്പിക്കുന്നു.

വർഗ്ഗം:സാങ്കൽപിക കഥാപാത്രങ്ങൾ
വർഗ്ഗം:സാങ്കൽപിക ഇന്ത്യൻ കഥാപാത്രങ്ങൾ
വർഗ്ഗം:സാങ്കൽപിക കുറ്റാന്വേഷകർ